Aalborg Cykelby vil gerne gøre det lettere at være cyklist i Aalborg Kommune. Derfor kommer de nu med et nyt tiltag. De trætte cyklister skal have fodhvilere. Forsøget laves i samarbejde med ingeniørstuderende på Aalborg Universitet, som vil undersøge hvilken indflydelse fodhvilerne har på cyklisternes adfærd, herunder om fodhvilere mindsker antallet af cyklister, der kører over for rødt eller placerer sig i fodgængerfeltet. Hvis man har ambitioner om at være blandt landets førende cykelbyer – og det har vi, så er vi nødt til at tænke ud af boksen - Hvis man har ambitioner om at være blandt landets førende cykelbyer – og det har vi, så er vi nødt til at tænke ud af boksen og komme med nye ideer til, hvordan det bliver en endnu bedre oplevelse at cykle i byen. Takket være samarbejdet med Aalborg Universitet får vi samtidig mulighed for at få belyst de adfærdsmæssige effekter – ikke mindst i forhold til trafiksikkerheden, udtaler Rådmand Hans Henrik Henriksen i By- og Landskabsforvaltningen. Fodhvilerne bliver sat op ved fire af de større lysregulerede kryds. De fleste ligger på cykelpendlerruterne, hvor vi gerne vil prioritere at gøre noget ekstra for de mange cyklister, men også fordi der sker for mange uheld, da nogle har lidt for travlt og dermed cykler overfor rødt. Fodhvilerne sættes op i uge 14 i krydsene v. Sohngårdsholmsvej/Østre Alle, Sønderbro/Østre Alle, Borgergade/Vesterbro og Lerumbakken/Hjørringvej.
Aalborg cykelby placere fodhvilere i de store lyskryds i Aalborg i håbet om at endnu flere vil tage cyklen.